《都门送王君静斋归里》
明代·钟卿

杏花红媚君迎我，杨柳青颦我送君。笑里天涯俱是客，望中云物总思亲。

寻常弧矢都男子，前后箕裘有几人。若问都门临别意，颠风千骑走红尘。

作者简介：钟卿，字懋敬，号班田。东莞人。明世宗嘉靖八年（一五二九）进士。知许州，擢南京兵部员外，转郎中。丁外艰。补户部。谪郴州，同察狱。移判莱州府，入为南都水郎，寻知九江府。擢广西副使，迁参政，转按察使。晋广西右布政使，转福建左布政使。疏乞骸骨归。卒年七十七。明郭棐撰《粤大记》卷一七、民国《东莞县志》卷五八等有传。